Document ID: 32002D0181

Title and Content:
Απόφαση της Επιτροπής της 28ης Φεβρουαρίου 2002 για την έγκριση του σχεδίου που υπέβαλε το Λουξεμβούργο για την εξάλειψη της κλασικής πανώλης των χοίρων στους αγριόχοιρους σε ορισμένες περιοχές του Λουξεμβούργου [κοινοποιηθείσα υπό τον αριθμό Ε(2002) 627] (Το κείμενο στην γαλλική γλώσσα είναι το μόνο αυθεντικό) (Κείμενο που παρουσιάζει ενδιαφέρον για τον ΕΟΧ) (2002/181/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 2001/89/EΚ του Συμβουλίου, της 23ης Οκτωβρίου 2001, σχετικά με κοινοτικά μέτρα για την καταπολέμηση της κλασικής πανώλης των χοίρων(1), και ιδίως το άρθρο 16 παράγραφος 1, Εκτιμώντας τα ακόλουθα: (1) Σε ορισμένες ανατολικές περιοχές του Λουξεμβούργου εμφανίστηκαν σε αγριόχοιρους κρούσματα κλασικής πανώλης των χοίρων. (2) Οι αρχές του Λουξεμβούργου υπέβαλαν ένα σχέδιο για την εξάλειψη της κλασικής πανώλης των χοίρων στους αγριόχοιρους, το οποίο καλύπτει τις σχετικές περιοχές του Λουξεμβούργου. (3) Η Επιτροπή εξέτασε το υποβληθέν σχέδιο και διαπίστωσε ότι συμμορφώνεται με τις διατάξεις της οδηγίας 2001/89/EΚ. (4) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Εγκρίνεται το σχέδιο που υπέβαλε το Λουξεμβούργο για την εξάλειψη της κλασικής πανώλης των χοίρων σε αγριόχοιρους σε ορισμένες περιοχές του Λουξεμβούργου. Άρθρο 2 Το Λουξεμβούργο θέτει σε εφαρμογή τις νομοθετικές, κανονιστικές και διοικητικές διατάξεις για την εφαρμογή του σχεδίου που αναφέρεται στο άρθρο 1 από την ημερομηνία έγκρισης της παρούσας απόφασης. Άρθρο 3 Η παρούσα απόφαση απευθύνεται στο Μεγάλο Δουκάτο του Λουξεμβούργου. Βρυξέλλες, 28 Φεβρουαρίου 2002.

Classification Labels:
1934
311

Label Descriptions:
{"1934": "Πολιτική για την υγεία", "311": "ΥΓΕΙΑ"}

EuroVoc IDs (Original): 5283
2479
122
2106
4590
913
4845
5962
2200
4416
3150
5877

EuroVoc IDs (Expanded): 5283
2479
122
2106
4590
913
4845
5962
2200
4416
3150
5877

Dataset Source: meu

Split: train